Lolland-Falsters Stifts-Tidende, 1841-09-09
Helsingøer, den 6te September. Jgaar Middags havde vi ogsaa Leilighed til at see Anvendelsen af Vandskier, idet en af det herværende Regiments Gymnastiklærere, Hr. Andersen, uden nogensomhelst foregaaende Øvelse gjorde en Tour med disse fra Havnen ud til Vagtskibet og atter tilbage. Bevægelsen fremad paa Vandet skeer ikke, saaledes som Mange antage det, ved Hjælp af Benene, thi begge Skierne ere fastgjorte til hinanden med tvende Jernstænger, men alene ved Roening med en lang Aare, der er flad og bred i begge Ender. J nogenlunde Frastand, hvor Skierne ikke kunne sees, frembyder denne Maade at færdes paa Søen et ret interessant Syn, idet den Roende synes ugenert og sikkert at bvæge sig paa selve Overfladen af Vandet; iøvrigt indsees ikke, at disse Vandskier skulde kunne præstere større Nytte end hvilkensomhelst lille Baad; gjorte af Blik og forsynede med et Sæde, vilde de afgive et lettere og beqvemmere Apparat. (Hels. Av.) Dannevirkes kjøbenhavnske Correspondent, der har meddeelt nogle Betragtninger over den kjøbenhavnske Presses Organer, har i et af de sidste No af Bladet yttret sig om Dansk Folkeblad paa følgende Maade: Artiklerne i Folkebladet bære synlig Præg af den Omhyggelighed, hvormed de ere gjennemarbeidede, og den Flid, der er anvendt paa at inhente alle Oplysninger saa nøiagtigt som muligt; vel ere ikke alle Artiklerne af Redacteuren selv, men en stor Deel ere dog af ham, og det er os bekjendt, at ingen Artikel optages i Bladet uden at have været underkastet den nøiagtigste Prøvelse og tildeels Gjennemarbeidelse af Redacteuren. Vi tør saaledes antage, at der vel kun gives faa Blade, hvis Jndhold er et saa tro Afpræg af Redacteurens Personlighed som Folkebladet, og man føler sig ikke alene overbeviist, men ogsaa paa den behageligste Maade tiltalt af den Aandsmodenhed, Aands ligevægt og personlige Elskelighed, der ere fremberskende i dets Artikler. Man har bebreidet Bladet, at det har udtalt sig i en bestemt politisk Retning. Det skal belære Folket og dets sande Velvære, det skal bidrage til dets sande Oplysning, men det skal ikke bidrage til at fylde Almuesmandens Hoved med politiske Læresætninger, hvis Jndhold endnu er Gjenstand for de skarpsindigste Mænds Debat. Vi ville dertil ikke svare, at funde Begreber og Staten ligesaavel høre til Folkets sande Velvære og sande Oplysning" som nogetsomhelst Andet; men vi ville svare, at paa en Tid, hvor det er uafviisligt, at der rører sig et levende Ønske hos en stor Deel af Folket og friere Statsformer, vilde det neppe kunne forsvares, om det meest udbredte Blad i Landet lod et saadant Folkeønske upaaagtet, tvertimod vilde det være at forsynde sig mod sit Kald om det ikke her fremtraadte belærende, oplysende og veiledende. – Man maa meget beklage, at Hr. Olsens Embedstilling (han er som bekjendt Overlærer ved Metropolitanskolen i Kjøbenhavn) og øvrige Forretninger ikke tillade ham at vedblive Redactionen af Folkebladet længere end til 1ste October d. A.: vi ville haabe, at Hr. Cand. theol. Allen, der allerede i nogen Tid har deeltaget i Bladets Redaction, og, som Forfatter af en Haandbog i Danmarks Historie, ogsaa i andre Retninger har legitimeret sig som en dygtig Mand, ikke vil lade Publicum mærke denne Forandring i Redactionen.